AksaraLLM/aksara-bahasa-daerah-v1 huggingface dataset:
Taman Nasional Tesso Nilo inggih punika salah sawijining taman nasional ingkang papanipun dumunung wonten ing provinsi Riau, Indonésia. Taman nasional punika dipunresmikaken nalika tanggal 19 Juli 2004 ingkang jembaripun kirang langkung 38.576 hektare.

Nalika tanggal 19 Juli 2006 Mantri Kehutanan medalaken Peraturan Mantri ingkang netepaken Provinsi Riau minangka pusat konservasi gajah Sumatera kanthi Permenhut No. P.54. Permenhut punika minangka realisasi saking kasil kunjunganipun Mantri Kehutanan ing Taman Nasional Tesso Nilo (TNTN) nalika wulan mei. Kanthi Peraturan Mantri punika mugi-mugi saged mungkasi prakawis babagan manungsa-gajah ing Riau. Nanging, TNTN ingkang dumugi sapunika TNTN ugi dèrèng saged mungkasi manéka prakawis ingkang ngengini babagan wewengkon, mliginipun minangka habitat gajah.

Kawasan Taman Nasional 
Kawasan ingkang kalebet ing wewengkon taman nasional inggih punika kawasan bekas Hak Pengusahaan Hutan (HPH) ingkang dumunung ing Kabupatèn Pelalawan saha Indragiri Hulu. Dumugi sapunika wonten ing sakanan kiringipun taksih kawasan Hak Pengusahaan Hutan (HPH).

Flora lan Fauna 
Wonten 360 jinis flora ingkang kagolong wonten ing 165 marga saha 57 suku, 107 jinis manuk, 23 jinis mamalia, tigang jinis primata, 50 jinis iwak, 15 jinis reptilia sarta 18 jinis amfibia wonten ing saben hektare Taman Nasional Tesso Nilo. Tesso Nillo ugi minangka salah satunggaling sisa alas dataran cendhèk ingkang dados papan dunungipun 60-80 gajah.
Sapetak margi kagunganipun PT. Riau Andalas Pulp and Paper nyigar taman nasional punika. Kalaporaken bilih pamaréntah provinsi gadhah rencana saperlu medhot margi punika saéngga saged kaginakaken kanggé ngirangi pembalakan alasan (illegal logging).

Unit Patroli Konservasi Harimau 

WWF bekerjasama kaliyan Departemen Kehutanan cq BKSDA Riau nalika nindakaken panaliten ilmiah babagan harimau Sumatera migunakaken kodhak jebak (camera trap) wonten ing "hutan hujan dataran cendhèk" Sumatera. Panaliten punika kanthi pangajab mugi-mugi saged pikantuk data babagan kawontenanipun macan saha mangertosi cacahing satwa loreng mau wonten manéka jinis habitat sarta nemtokaken punapa sampun cekap mangsa kanggé kalangsunganipun. Data mau badhé maringi pitedah ingkang awrat ngéngini pelestarian spésies saha alas ing Indonésia saha ing donya punika.

Cathetan suku 

 Situs WWF untuk Tesso Nilo 
 WWF Sambut Gembira Pencanangan Taman Nasional Tesso Nilo
 Jerman Désak Pelestarian Tesso Nilo 
 "Hutan bekas HPH disahkan menjadi 

Tesso Nilo
Riau
Rasinah kang luwih akrab diceluk Mimi Rasinah () ya iku empu Beksan Topèng Cirebon, siji-sijiné kang iseh awit wafaté Sawitri, penari topeng Cirebon asal Losari ing 1999.

Rikala Urip 
Awit cilik Mimi wis bisa nari jogèd topeng kang diajarke déning bapaké. Nalika umur 5 taun dhèwèké wis diajari nari déning bapake kang uga dadi dhalang lan ibune kang dadi dhalang ronggeng. Umur pitung taun, dhèwèké wiwit ngamen jogèd topeng. Nalika bangsa Jepang tekan Indramayu, rombongan topeng bapaké diarani Jepang mata-mata, mula kabèh piranti jogèd topeng dibuang déning Jepang mung sisa topeng siji. Nalika agresi milier 2 rombongan jogèd topengé bapaké uga diarani mata-mata nganti bapaké Rasinah séda ditembak déning Walanda.
Sawisé bapaké séda, rombongan jogèd topeng Rasinah dibawahi bojoné, kang dadi dhalang wayang. Nganti tekan tragedi G 30 S, rombongsn jogèd topeng ora olèh manggung, amarga tariané maraaké syahwat lan abangan. Taun 1970-an kelompok jogèd topeng Rasinah saya sepi tanggapan, tarling, dangdut,lan sandiwara kang nggantekaké. Bojoné Rasinah banjur ngedol kabèh piranti jogèd modal yasa grup sandiwara. Rasinah mandeg nari topeng 20 taun luwih, mung nabuh gamelan kanggo sandiwara.

Taun 1994, Endo Suanda lan kancané padha-padha dhosèn STSI Bandung, Toto Amsar Suanda, "nemu manèh" Rasinah. Jogèd topeng Kelana kang dipentaské déning Rasinah bisa gawé dhosèn loro mau ndomblong. Aura magis lan karakter kang molah-malih manut wolung karakter topeng, saka topeng panji nganti kelana. Saka kono banjur semangat Rasminah ksnggo nari ana manèh lan wiwit pentas nganti tekan manca. 
Rasinah ora ngrubah jogèd topeng, mula banjur diarani jogèd kang klasik. Mimi Rasinah uga aktif ngajaraké jogèd topeng ing  sekolah-sekolah sina ana ing Indramayu.

Sedané 
Taun 2006, Rasinah tiba nalika wudhu sawisé mulang nari ing Indramayu. Rong minggu sawisé ngamar ing RSHS, Mimi nglereni narine. Dhèwèké marisake topeng sapirantiné menyang Aerli Rasinah, putu kang nerusaké jogèd topeng. Tanggal 15 Maret Aerli  bebarangan ing pitung panggonan suwené sadina minangka syarat kanggo nerusaké Mimi Rasinah.Awit saka iku, sanggar banjur dialihake marang mahasiswa STSI Bandung iku.

Sanajan awaké lumpuh akibat stroke, nanging semangaté isih ana,  ngendikané Rasinah "Aku arep lèrèn nari yèn wis mati". Dhèwèké nari terakhir ing Bentara Budaya Jakarta ana ing acara pentas seni lan pameran "Indramayu dari Dekat", sawisé iku banjur gerah lan digawa menyang  RSUD Indramayu. Tanggal 7 Agustus 2010 Mimi Rasinah akhiré séda, nanging sanggare isih tetp aktif.

Mimi Rasinah disarekaké ing désa Pekandangan, Indramayu, Indramayu nalika dina Minggu, 08/08/2010 kira-kira jam 9:00 WIB.

Rujukan

Pranala njaba 

Tokoh dari Indramayu
Penari Indonesia
Seniman
Rica Leyona  Kuwi salah siji anggota JKT48 sing tuwa dhéwé.Forum J-pop JKT48 - Rica Leyona Rica racaké diceluki "Riyo", ya iku singkatan saking "rica Leyona". Rica iku salah siji member sing awake rada cilik, mula yèn ndelok awak lan umuré radi béda. pawakane cilik lan langsing, nanging umuré wis 21 taun.Member JKT48

Profil 
jeneng dawa: Rica Leyona
Jeneng Panggilan: Rica, Riyo
Tanggal Lair: 
Horoskop: Leo
ndhuwur Awak: 152 cm
Golongan Darah: 0
Tembung Perkenalan: Haaaaiii!! seperti kopi yang segarkan hari-harimu~ aku, Rica! |Jawa: Haaaiiii kados ta kopi sing nyegarake dinamu~ Kula, Rica!
Ombenen Favorit: Kopi
Werna Favorit: Abang

Diskografi

tembang dhèwèkan 
"Heavy Rotation (versi Indonesia)" (ヘビーローテーション), video musik, 14 Januari 2012
"Aitakatta (Ingin Bertemu)" (会いたかった)
"Kimi no Koto ga Suki Dakara (Karena Kusuka Dirimu)" (君のことが好きだから)
"Ponytail to shushu" (ポニーテールとシュシュ)
"Baby! Baby! Baby!" (ベイビー! ベイビー! ベイビー!)

Réferènsi

Pranala njaba 
 Profil resmi JKT48 
 Facebook resmi
 Twitter resmi
 Akun G+ resmi
 Video Profil ing Youtube

Anggota JKT48
Penyanyi Indonésia
Lair 1997
Aktor Indonésia
Aktris Indonésia
Kacamata ya iku lensa tipis kang gunané kanggo normalaké mripat supaya bisa ngingeti kanthi cetha. Kacamata ana rangkané. Rangka gunané panggonan kanggo nempléké lensa. Rangka kacamata diarani frame. Saliyané dadi piranti kanggo mbiyantu pandelengan, kacamata uga dadi piranti kanggo gaya utawa modhél gaya. Kacamata uga kena kanggo nikmati panglipur. Kacamata kang kanggo nikmati panglipur iki kaya ta kacamata tiga dhimensi kanggo ndeleng filem tiga dhimènsi.

Sajarah 
Kacamata wis ana wiwit jaman Néro, dhèwèké iku kaisar Roma. Nero nguwasai papréntahan taun 54 nganti 68 Masehi. Néro nggunakaké watu permata cekung kanggo maca lan ndeleng pertunjukkan, sanajan ora ana sing ngerti Nero nduwéni masalah karo mripaté.

Bangsa Cina kang sepisanan nggunakaké kacamata kaya sing dianggo saiki. Lumrahé kacamata iku digawé saka lensa kang dhapuré oval kang amba. Kacamata uga ana kang digawé saka kristal watu lan rangka saka tempurung kura-kura. Supaya bisa nyekel kaca utawa lensané, bangsa Cina nggunakaké kawat kang diwénéhi pemberat lan dicantolaké ing kuping lan lensan ditaléni ing topi utawa dicantolaké ing pelipis. Bangsa Cina wektu iku nggunakaké kacamata mung kanggo jimat supaya bisa duwé berkah utawa rejeki. Saliyané iki kacamata uga dianggo supaya katon luwih nduwéni wibawa. Nalika semana bangsa Cina kadang-kandang mung migunakaké rangka kacamata kang ora ana lensané.

Cathetan suku 

Piranti
Lensa
Kacamata
Kula Kangri utawi limrahipun misuwur kanthi nama “The Kula Kangri Snow Mountain” papanipun manggèn wonten ing kutha Prefektur Shannan Lhozhag. Salah satunggaling sekawan Kamiyama, minangka dados tlatah pusatipun Tibet.
Kula Kangri minangka gunung ingkang katutup déning salju, ingkang inggilipun 7.538 mèter. Jalur utami gunung punika wonten ing samadyaning pagunungan Himalaya, gunung ingkang katutup déning salju sadaya tigang puncakipun. Kula Kangri minangka gunung ingkang gadhah enam puncak inggilipun rata-rata 7.000 mèter. Manawi dipunpirsani saking tebih, puncak-puncak gunung punika katingal jejer-jejer. Punggung ingkang wonten ing sisih lèr kaliyan kidulipun dumadi skaing tebing watu ingkang ageng. Wonten ing sacelakipun Ngarai dumadi sekawan gletser sisih lèr saking kalih kilomèter.
Gletser punika dados sesawangan, amargi dumadi saking tebing es kaliyan dinding es, pèrèng ingkang curam, asring dipuntemoni longsoran, wonten swanten gludhug.

Cathetan suku 

Gunung
Universitas Muhammadiyah Magelang (UMMGL) (Basa Inggris: Muhammadiyah University of Magelang) iku perguruan tinggi swasta kang ana ing Magelang Provinsi Jawa Tengah, Indonésia. Universitas iki ngadek tanggal 31 Agustus 1964 lan dadi lembaga pendidikan tinggi ing sangisore persyarikatan Muhammadiyah.

Fakultas dan Program Studi 
Ing Universitas Muhammadiyah Magelang ana 6 fakultas lan pira-pira program studi ing jerone:
 Fakultas Teknik ana patang Program studi
 Teknik Informatika (S1) Akreditasi C'''
 Teknik Informatika (D3) Akreditasi C 
 Teknik Industri (S1) Akreditasi C
 Teknik Otomotif (D3) Akreditasi C

 Fakultas Ékonomi ana rong Program studi:
 Manajemen (S1)
 Akuntansi (S1)
 Fakultas Keguruan lan Ilmu Pendidikan ana rong program studi
 Bimbingan dan Konseling (S1)
 Pendidikan Anak Usia Dini (PAUD) (S1)
 Fakultas Hukum ana saprogram studi
 Ilmu Hukum (S1)
 Fakultas Agama Islam ana telung program studi
 Pendidikan Agama Islam (PAI) (S1)
 Ékonomi Syariah (S1)
 Pendidikan Guru Madrasah Ibtidaiyah (PGMI) (S1)
 Fakultas Ilmu Keséhatan ana rong program studi
 Keperawatan (D3)
 Farmasi (D3)

Fasilitas lan Pelayanan 
Kanggo nyengkuyung perkuliahan lan nggawe gampange mahasiswa, Universitas duwé Fasilitas kang wujud:
 Lembaga Penelitian lan Pengadian Masarakat (LP3M)
 Pusat Pembinaan lan Pengembangan Studi Islam (P3SI)
 Pusat basa (Language Center)
 Lembaga Konsulrasi lan Bantuan Hukum (LKBH)
 Unit Pelaksana Teknis Pusat Komputer (UPT. PUSKOM)
 Unit Pelaksana Teknis Perpustakaan

Pranala njaba 
  Situs resmi Universitas Muhammadiyah Magelang 
  Program Beasiswa Untuk Teknisi Komputer dan Jaringan 
  Fakultas Ekonomi
  Forum Komunikasi dan Konsultasi 
  Fakultas Keguruan dan Ilmu Pendidikan 
  Unit Pelaksana Teknis Perpustakaan 

Pawiyatan luhur Muhammadiyah
Pawiyatan luhur ing Jawa Tengah
Respirometer ya iku piranti kang minangka ngukur rata-rata napas organisme kanthi ngukur rata-ratané lironing oksigèn lan karbon dioksida. Saka babagan iki bisa minangka panalitèn bilih faktor-faktor kaya ta umur lan cahya dadi pengaruhing rata-rata napas.

Respirometer sedhengan 
Respirometer sedhengan ya iku piranti kang bisa minangka ngukur kecepatan napas sawatara organisme urip kaya ta gegremet, kembang, oyod, cambah kang seger. Manawa ora ana owah-owahan suhu, kecepatan napas bisa dinyataké ing ml/detik/g, ya iku akèhing oksigèn kang digunakaké déning makluk kang dicoba  saben 1 gram abot saben detik.

Komponèn 
Rèspirometer iki kasusun saka rong pérangan kang bisa dipisah, ya iku tabung spésimèn (papan kéwan utawa pérangan tetuwuhan kang ditliti) lan pipa kapiler skala 
kang dikaliberasikakè tliti nganti 0,01 ml. Pérangan loro iku bisa didadèkaké siji saya rapet nganti kedap udara lan disèlèhaké ana ing papan tumpu (landhesan) kayu utawa logam.

Peralatan laboratorium
Iwak bawal utawa colossoma macropomum ya iku iwak banyu tawa unggulan kang dibudidayakaké. Sacara lumrahé iwak bawal kapérang dadi loro ya iku bawal putih lan bawal ireng nanging bawal putih kang luwih diminati karo masarakat.
Iwak bawal banyu tawa ing Indonésia duwé sajarah rodok béda sithik karo jinis iwak liyané. Akèh-akèhé iwak kang ana ing Indonésia bisané yèn ora didadèkaké iwak konsumsi, iwak mau didadèkaké iwak hias. Nanging iwak bawal banyu tawa malah bisa didadèkaké keloro-loroné. Nalika wektu isih cilik, iwak bawal banyu tawa didadèkaké iwak hias, nanging iwak kang wis gedhé didadèkaké iwak kang dipangan (konsumsi). Nganti saiki sak liyané didol minangka iwak hias, iwak bawal uga didol minangka iwak kang dikonsuksi. Iwak bawal didadekaké iwak hias iku wajar baé amarga dhapuré kang unik, gèpèng kaya iwak discus. Kajaba iku wernané uga apik, lan duwé sipat nggrombol yèn di-engu kanti jumlah kang akèh. Mangka saka iku iwak iki, mligi kang isah cilik, kerep di-engu ing akuarium kang dawa ing omah.

Iwak bawal dadi konsumsi iku uga wajar amarga gedhené rikat lan bisa nganti ukuran (500 gram). Saka hasil percobaan lan pengalaman para wong tani, iwak bawal kang umuré 6 minggu wis bisa ngasilaké bobot 3 gram, umur 12 minggu bisa ngasilaké bobot nganti 25 gram, umur 6 wulan wis bisa dikonsumsi ya iku kanti bobot 500 gram.
Ing habitaté iwak bawal bisa nganti bobot 30 kg sajeroning jumlah kang akèh.

Sajarah 
Dideleng saka asal usulé, Iwak bawal dudu iwak asli Indonésia. Nanging asalé iwak bawal saka nagari Samba, Brazil. Iwak iki digawa marang Indonésia déning para impotir iwak hias Singapura lan Brazil ing taun 1980. Saliyané Marang Indonésia, iwak bawal uga wis kasebar meh kabèh nagara. Ing saben nagara iwak iki duwé jeneng kang béda-béda. Ing Indonésia iwak iki karan bawal amarga meh padha karo bawal laut, ing Amérika lan Inggris karan red belly pacu, ing Venezuela karan cachama. Ing nagara asalé iwak bawal karan tambaqui. Anata jeneng ngèlmiahé ya iku Colossoma macropomum.

Kandutan 
Kandutan gizi kang ana ing iwak bawal ya iku:
 Omega 3, Kanggo pertumbuhan utek ing janin lan wigati kanggo perkembangan fungsi sarap bayi.	
 Ngandut serat protéin kang cendak saéngga gampang dicerna.	
 Vitamin A sajeroning lenga ati iwak kanggo nyegah lelara wuta.
 Vitamin B12, kanggo pembentukan sèl darah abang, mbantu metabolisme lemak, lan nglindungi jantung uga rusaké sarap.
 Flour kanggo nguataké lan nyéhataké untu anak.

Cathetan sikil 

Iwak
Angels & Demons ya iku novèl lan misteri - filem thriller novèl sing ditulis déning panulis Amérika Dan Brown lan diterbitno déning Pocket Books. Novèl ini ngnalkno karakter Robert Langdon, paraga protagonis saka lanjutan novèl, Brown 2003 The Da Vinci Code, lan 2009 novèl, The Lost Symbol. Film iki nyritakno konspirasi masarakat rahasia, lan Gréja Katulik. Sajarah kuna, arsitèktur, lan simbolisme ing buku iki. Film saka novèl iki dirilis tanggal 15 Mèi 2009, sawisé filem The Da Vinci Kode kang dirilis ing taun 2006.

Alur Carita
Ing ngisor pengawasan Bapa Silvano Bentivoglio lan Dr Vittoria Vetra, Organisasi Éropah kanggo Riset Nuklir (CERN) miwiti Large Hadron Collider lan nangkep telu botol antimateri. Sakbare iku, Pastor Silvano kapaten, wong kang nganggo retina Pastor Silvano kanggo lumebu lan nyolong salah siji saka telu botol mau.

Saliyané iku Gréja Katulik Roma éntuk masalah amarga Paus Pius XVI kepaten ing Roma. Kota Vatikan nyiapno kanggo College of Cardinals konklaf Paus ', kang minangka milih Paus sakteruse. Nganti wektu iku, Camerlengo Patrick McKenna, pejabat pengadilan kepausan lan juru anggegana helikopter, duwé kapercayan kanggo ngendalikno Vatikan mangsa iku. Pawarta, biarawati, imam, lan liya- liyané padha ngebaki latar Gréja ing Lapangan Santo Petrus, ngenteni pega putih saka konklaf, kang nandakno kepilihe Paus kang anyar. Nanging Illuminati, kelompok wong, rahasia 400-taun ing ngisor siti, nyulik papat wong calon kang bakal dadi Paus. Illuminati ngancem kang bakal matèni siji- siji kardinal ing angger sejam, diwiwiti jam 8:00, lan bakal ngejor Vatikan nganggo bom sengenge ing tengah wengi.

Paraga

Pranala njaba 
 Angel & Demos

Film Misteri
Pitik goreng, uga dikenal minangka pitik goreng Kidul yaiku sajian sing kasusun saka potongan pitik sing wis dilapisi glepung utawa adonan sing dibumbui lan digoreng, digoreng, digoreng tekanan, utawa digoreng udara . Pembuatan roti nambah lapisan utawa kerak garing ing njaba pitik nalika nahan jus ing daging. Pitik broiler paling umum digunakake.

Pitik goreng wis diterangake minangka "renyah" lan "jus",  uga "crispy".  Panganan kasebut uga diarani "pedhes" lan "asin".  Kadhangkala, pitik goreng uga diiseni karo cabe kaya paprika, utawa saus pedas kanggo menehi rasa pedhes.  Iki utamané umum ing rantai restoran cepet kayata KFC .  Panganan iki biasane disedhiyakake karo kentang tumbuk, kuah, makaroni lan keju, coleslaw, jagung utawa biskuit .

Gawe 

Umume, pitik ora digoreng utuh. Nanging, pitik dibagi dadi potongan-potongan konstituen.  Bagian daging putih yaiku dhadha lan swiwi saka ngarep pitik, dene bagian daging sing peteng yaiku pupu lan sikil utawa "drumsticks" saka mburi pitik. Dodo biasane dipérang dadi rong bagéan, lan mburi biasane dibuwang.  Driji pitik, yaiku potongan dada pitik tanpa balung sing dipotong dawa, uga umum digunakake. 

Kanggo nyiyapake potongan pitik kanggo digoreng, biasane dilapisi ing adonan adhedhasar glepung sing bisa ngemot endhog utawa susu, utawa bisa dikeruk ing glepung utawa panir . Bumbu kayata uyah, mrico ireng, bubuk cabe, paprika, bubuk bawang putih, utawa bubuk bawang bombay bisa dicampur karo glepung. Salah siji proses bisa didhisiki kanthi marinasi utawa dicelupake ing buttermilk, acidity sing tumindak minangka tenderizer daging. Minangka potongan pitik masak, sawetara kelembapan sing metu saka pitik diserap dening lapisan glepung lan coklat bebarengan karo glepung, nggawe kerak sing enak.

Varian 

 Ayam Barberton, uga dikenal minangka Ayam Goreng Serbia, yaiku versi sing digawe dening para imigran Serbia ing Barberton, Ohio, sing wis populer ing saindhenging negara kasebut. 
 Pitik lan wafel, minangka piring kombinasi panganan sing disedhiyakake kanthi tradisional nalika sarapan lan nedha bengi ing siji dhaharan, umum kanggo restoran panganan jiwa ing Amérika Kidul lan ngluwihi. 
 ￼￼pitik Maryland minangka wangun pitik goreng, asring diasinake ing buttermilk, disuguhake karo kuah krim lan asli saka negara bagian Maryland . Resep kasebut nyebar ing sanjabane Amerika Serikat menyang masakan haute Auguste Escoffier lan, sawise modifikasi abot, nemokake panggonan ing masakan Inggris lan Australia.  Piring kasebut digawe nalika wajan saka potongan pitik lan lemak, kaya kanggo nggoreng, dilebokake ing oven kanggo masak, kanggo mayoritas wektu masak sakabèhé, dhasar "digoreng ing oven". 
 Ayam panas, umum ing wilayah Nashville, Tennessee, minangka varian goreng sing dilapisi karo tempel lada lan cayenne. 
 Pitik brondong uga dikenal minangka cokotan pitik utawa istilah liyane sing padha, yaiku potongan cilik saka pitik tanpa balung, digodhog lan digoreng, dadi potongan cilik sing meh padha karo popcorn .

Referensi 

Gorèngan
Olah-olahan Éropah
Wuchereria bancrofti disebat uga Cacing Filaria ya iku kelas saka anggota Avertebrata kang kagolong ning sajeroning filum Nemathelminthes.

Dhapuré cacing iki gilig dawa, kaya benang mula karan filaria, Penyakit iki njalari lelara kaki gajah (elephantiasis), sikilé sing lara bakal abuh.

Perjalanan Uripé 
Cacing iki urip ning pembuluh limfe ning sikil. Manawa terlalu akèh gunggungé, bisa njalari aliran limfe kesumbat mula sikil dadi abuh. Nalika wis gedhé, cacing iki ngasilaké endhog kang sawisé iku bakal netes dadi anak cacing kang cilik karan mikrofilaria. Sawisé iku, mikrofilaria bakal nyebar ning
sakjeroning getih. Larva iki bisa mindhah maring predaran getih cilik ning sakngisoré kulit. Manawa nalika iku ana nyamuk kang nyokot, larvané bisa nembus dinding usus nyamuk nuli lumebu marang ototé dhadha nyamuk, sawisé iku bakal ngalami pertumbuhan, larva iki bakal bisa lumebu maring piranti penusuk. Mula manawa nyamuk iku nyokot wong liya, wong sing dicokot iku bakal kena lelara iki lan sakterusé.

Rujukan 

Sato kéwan
Avertebrata
Nemathelminthes
Heterotrof
Biologi
Cacing
Iwak koi kalebu iwak hias kang akèh sing seneng. Saliyané ngopèni minangka hobi, iwak koi uga bisa didadèkaké bisnis kang apik. Iwak koi asalé saka iwak mas. Iwak iki yaiku iwak nasional nagara Jepang. Ing nagara Jepang iwak koi dianggep iwak Déwa. Ing nagara Jepang koi karan kai kang artiné iwak berwarna. Akèh vèrsi kang ngrembaka ngénani asal mausul koi. Salah sijiné yaiku asalé saka Pèrsi, banjur digawa ing Jepang déning wong Cina ngléwati daratan Cina lan Koréa. Koi saka Jepang pertama kali di eksport marang San Fransisco, Amérikah Sarékat (1938). Bibar iku banjur dikirim marang Hawai (1947), Kanada (1949), lan Brasil (1953).
Wondéné lumebu Indonésia ditaksir kira-kira taun 1981-1982 digawa déning Hany Moniaga, hobiis kang manggon ana ing Cipanas, Cianjur, Jawa Barat.   Déwéké banjur ngembangaké ternak koi kang jeneng Leon lan Leonny. Nanging layang Bauwarna taun 1898 uga wis nyebutake anane iwak waderkok kang asale saka Cina  wis ana ing tanah Jawa kanggo lan maneh sisan diterangake pangupakarane. Majalah Kajawen ing taun 1937 uga nerangake anane iwak waderkok kang diingu mingka klangenan. Dene saka katrangan kang kababar ing kono ora liya maneh kang diarani waderkok yaiku kang saiki kaaran iwak koi.

Jinis Iwak Koi 

Jinis utawa kelompok iwak koi miturut pola lan variasi warna  kapérang dadi 4. yaiku:

Werna Tunggal

2 Werna

3 Werna

4 Werna utawa luwih

Cara budidaya iwak koi

Milih iwak koi kang apik (duwé kuwalitas) 
Kang perlu digatèkaké sakjroné milih iwak koi yaiku: 
Wujud awak (lurus, bunder nanging ora terlalu lemu).
Gayané renang (tenang kandang nglenggak-nglenggok kanti imbang).
Warna lan pola warna (cemerlang, jelas).
Keséhatan (aja milih koi kang lemes).
Ora gelem obah lan senengé ana ing dhuwur terus).

Nyiyapaké blumbang kang trep 
Blumbang kanggo iwak koi kudu resik, kanggo dhapuré bisa pasagi panjang utawa bundér. Sing wigati aja lali gatékaké kuwalitas banyu, yaiku kudu 24-26 drajat celsius. pH 7,2-7,4. Kandutan karbon dioksida maksimal 10 pp, dan kandhutan nitrit maksimal 0,2.

Pakan  
Pakan kang diwènèhaké bakal ngaruh kanggo tampilan warna iwak koi. Pakan kang apik kanggo iwak koi yaiku pakan kang akèh ngandut protèin héwani lan nabati lan duwé multivitamin. Kebutuhan pakan iwak koi yaiku 3-5 saka jumlah bobot iwak.

Penyakit 
Iwak koi kalebu iwak kang ora tahan banting. Mula saka iku iwak koi kalebu ringkih marang sawatara lelara. Kang kerep dikeluhaké déning para peternak iwak koi yaiku infeksi jamur. Anata jamur kang kerep nginfeksi yaiku:
Saprolegnia
Branchiomycosis
Icthyophonus
 Panen
Dawa iwak koi kang wis bisa dipanen yaiku kira-kira 20 cm. Aja lali misah-misahaké ukuran dawa iwak koi ing wayah panèn supaya gampangaké anggoné ngétung asilé.

Cathetan sikil

Pranala njaba 
 Koi Origin (Worldwide Nishikigoi Certification & Wiki)

 

 

Karper
Iwak hias
Rasul Yohanes - salah satunggal saking kalih welas rasul Yesus, sedhèrèkipun Yakobus anak Zebedeus
 Injil Yohanes - salah satunggal kitab Injil salebetipun Alkitab ingkang dipunserat déning Yohanes sang Panginjil(Yohanes Évangelis), ingkang dipunpitados inggih punika tiyang ingkang sami kaliyan Rasul Yohanes
 I Yohanes - satunggaling serat salebetipun Alkitab ingkang dipunserat déning Rasul Yohanes
 II Yohanes - satunggaling serat salebetipun Alkitab ingkang dipunserat déning Rasul Yohanes
 III Yohanes - satunggaling serat salebetipun Alkitab ingkang dipunserat déning Rasul Yohanes
 Wahyu dhumateng Yohanes - dipunserat déning Yohanes saking Patmos, ingkang dipunpitados inggih punika tiyang ingkang sami kaliyan Rasul Yohanes
 Yohanes Pambaptis - nabi Kristen pungkasan. Salabetipun Islam dipuntepangi kanthi nama Nabi Yahya
 Yohanes Markus - kamungkinan tiyang ingkang sami kaliyan Markus sang Penginjil
 Yohanes Krisostomus (Ioannes Chrysostomos) - satunggiling bapa gréja saking Yunani
 Yohanes Calvin (Jean Cauvin) - Réformator Kristen Prancis ingkang wigatos
 Yohanes Kepler (Johannes Kepler) - astronom lan matématikawan Jerman ingkang dipuntepangi lumantar Hukum Kepleripun
 Sapérangan Paus kanthi nama Yohanes
 23 Paus ingkang migunakaken sesebatan Paus Yohanes
 Paus Yohanes Paulus I (1978), ingkang mundhit nama règnal kanggé ngurmati pangrumiyinipun, Paus Yohanes XXIII lan Paus Paulus VI
 Paus Yohanes Paulus II (1978-2005), sok-sok dipunsebut Yohanes Paulus Agung, inggih punika tiyang Polen pisanan ingkang lenggah ing tahta kapausan. Panjenenganipun mundhut  nama règnal Yohanes Paulus kanggé ngurmati pangrumiyinipun ingkang njabat namung 33 dinten kalèndher.
 Yohanes saking Inggris (John) - Raja Inggris panerasipun Richard kanthi ati singa
 Yohanes Salib (Juan de la Cruz) - satunggiling santo saking Spanyol
 Yohanes Bosco (Giovanni Bosco) - saking Italia, pangadeg sekolah Don Bosco
 Yohanes IV saking Ethiopia (ዮሓንስ Yōḥānnis) - kaisar Kristen Ethiopia taun 1872-1889 saking Wangsa Salomo
 Yohanes Gabriel Perboyre (Jean-Gabriel Perboyre) - satunggiling misionaris Prancis
 Santo Yohanes saking Capistrano
 Santo Yohanes Eudes
 Santo Yohanes Neumann
 Yohanes Surya - fisikawan Indonésia

Ugi pirsani 
 John - nama Yohanes salebetipun basa Inggris, satunggiling nama ingkang umum

ro:Ioan (dezambiguizare)
Grojogan Sendang Gile kalebet salah satunggaling grojogan ingkang kawéntar wonten ing Lombok. Toyanipun saking Gunung Rinjani amargi papan punika mapanipun ngandhaping Gunung Rinjani ingkang kalebet gunung paling dhuwur nomer 3 sak-Indonesia. Papan pariwisata ingkang taksih asri punika mliginipun wonten ing désa Senaru, Kacamatan Bayan, Kabupatèn Lombok Utara. Désa punika tebihipun kirang langkung 60 km saking kutha krajan Mataram. Grojogan kanthi dhuwur kirang langkung 30 mèter punika curahing toya ageng. Toya ingkang medal saking nginggiling tebing dhawah dhateng kali ingkang cethèk saéngga para wisatawan saged siram lan renang .

Asal mula 
Kala rumiyin dipunparingi nama Air Terjun Sendhang Gile amargi masarakat wonten ing mriku boten sengaja manggihaken grojogan punika nalika nembé mburu singa édan utawi gila ingkang damel rusuh wonten ing salah satunggaling kampung lajeng lumayu dhateng wana . Déné anggènipun lumayu punika papan kapanggihaken grojogan punika. Penduduk ing mriku nyebat singa gila kanthi sebatan sengang gila. Nanging, anggènipun nglafalaken saya dangu dados éwah dados sendang. Awit saking punika, grojogan punika kawéntar kanthi nama Sendang Gila.

Kaéndahan 
Manawi badhé tindak dhateng grojogan punika, para wisatawan kedah ngliwati 300-an anak tangga medal lembah kanthi wekdal kirang langkung 15 menit. Dumugi grojogan Sendhang gile, swasananipun sepi kaliyan sesawangan ingkang éndah. Grojogan punika mapan wonten 600 mèter sanginggiling lumah sagara. Kajawi punika, wonten ing papan punika wonten kapitayan utawi mitos bilih toya ing grojogan punika saged damel langkung enèm satunggal taun saking umuripun ateges ngandhut unsur magis .

Celak kaliyan Grojogan Sendang Gile wonten ugi grojogan Tiu Kelep. kanggé mlampah dhateng Grojogan Tiu Kelep punika mbetahaken wekdal kirang langkung 40 menit saking Grojogan Sendang Gile. Mangandhap mawi anak tangga, liwat margi ndhèrèk ilining irigasi, lajeng nyebrang kali ingkang kathah watu-watunipun, banjur medal dalan ingkang sakiwa tengenipun kathah wit-witan. Wonten ing mriku kathah monyet utawi kera.

Cathetan suku 

Lombok
Pariwisata
Trans Jogja inggih punika salah satunggaling bis ingkang kawentar ing Ngayogyakarta. Gadhah warni ijem lan jenar, bis Trans Jogja punika kengge nyekapi kabetahanipun masarakat khususipun masarakat Ngayogyakarta.

Cathetan suku 

Transportasi
Sarayu (Sarju,.. Dev सरयु saráyu-f, lajeng Dev सरयू. Sarayū-) inggih punika lepen kino ingkang mili wonten ing praja India, nun inggih Uttar Pradesh. Wonten salebeting wiracarita Weda kaliyan Ramayana, dipunsebataken manawi lepen punika saestu kino. Lepen punika kawujun ing lepen Karnali (utawi Ghaghara) kaliyan Mahakali (utawi Sharda) wonten ing Kabupaten Bahraich.

Kali ing India
Ramayana
Ramayana Topil iiya
Laksman Rekha (Sansekerta: लक्ष्मण रेखा), wonten ing sawatara versi wiracarita Ramayana, inggih punika garis ingkang mubengi Rama kaliyan Sita wonten ing utan Dandakaranya, sapunika dados péranganing kutha Nashik wonten ing Maharastra. Garis punika dipundamel déning Laksmana. Garis punika gadhah paedah kanggé nglindungi Sita, nalika Laksmana tindak madosi Rama. Sinten kemawn ingkang wonten salebeting garis punika, boten wonten kéwan utawi bebaya ingkang saged bebayani. Ramacharitamanas, India sisih ler, kisah Rama populer nanging boten nyariyosaken Laksmana Rekha wonten ing Kanda Aranya.

Ramayana
Paraga iki béda karo Citrānggada

Citrānggadā (Sanskerta: चित्राङदा ; Citrāngadā) wonten ing salebeting wiracarita Mahabharata, inggih punika putrinipun Raja Citrasèna saking Manipun, salah satunggaling garwa Arjuna.

Paraga Wayang
Paraga Mahabharata
Ahilawati inggih punika paraga èstri wonten salebeting wiracarita Mahabharata ingkang misuwur. Panjenenganipun minangka Nag Kanya utawi gadhis naga. Ahilawati dipungarwa putranipun Bima, ingkang asma Gathotkaca. Sadèrèngipun dipungarwa, panjenenganipun minangka Maurwi. Panjenenganipun dipunmenangaken Gathotkaca sasampunipun nglampahi ujian ingkang bot. Maurwi paring kathah pitakèn, nanging Gathotkaca saged mangsuli sadaya pitakèn. Panjenenganipun minangka ibu saking Barbarika, ingkang langkung misuwur minangka Khatushyamji. Panjenenganipun paring wulangan dhumateng Barbarika supados biyantu para pecundang. Pramila makaten, panjenenganipun asring dipunsebat Hare Ka Sahara

Paraga Wayang
Paraga Mahabharata
Sensor yaiku piranti utawa komponèn sing nduwé tugas mendeteksi (kasil) obahan utawa fenomena lingkungan sing diperlukake kanggo Sistem Kontroler. Sensor bisa digawae saka sistem sing paling prasaja kaya ta sensor ON/OFF nganggo Limit Switch, Sistem Analog, Sistem Bus Parallel, Sistem Bus Serial, nganti Sistem Mata Kodhak.
Werna-warna jinising sensor sing digunakaké ing tèhnik robotik. keberagaman iki uga kalebu ing adicara pengukuran lan adicara interfacing ke kontroller.

Saka Tipe Keluarane

saka sudut pandang output keluarane, sensor ana loro tipe, yaiku sensor lokal (on-board) sing dipasang ing komponèn, lan sensor global, yaiku sensor sing diinstal ing njaba komponèn nanging isih ing njero lingkup lingkungan komponèn iku (environment) lan data sensor global iki dikirimake walik ana ing komponèn melalui komunikasi nirkabel. Ing skala gedhi conto sensor global iki yaiku Kodhak sing dipasang ning satelit GPS sing dhuwini kemampuan nangkep citra ing lingkungan komponèn jauh saka dhuwur.

Rintisan mawa topik tèknologi
Selat Lombok inggih punika selat ingkang ngubungaken Laut Jawa kaliyan Samodra Hindia. Mliginipun Selat Lombok wonten ing antawisipun Pulo Jawa kaliyan Pulau Lombok wonten ing Indonésia.

Titik paling sempit wonten ing pambuka sisih kidul, kanthi wiyaripun namung 18 km. Nanging wonten ing pambuka sisih lor dugi 40 km. Jumlah dawanipun kirang langkung inggih punika 60 km.

Selat Lombok kawentar minangka salah satunggaling lintasan utama throughflow Indonésia. Amargi wontenipun tukeran toya antawisipun Samodra Hindia kaliyan Samodra Pasifik.

Selat Lombok ugi dados tandha lintasan divisi biogeografika antawisipun fauna Indo-Malaysia kaliyan jinising fauna ingkang bènten sanged inggih punika Australasia ingkang langkung kawéntar kanthi nama Garis Wallace. Namanipun Garis Wallace amargi dhedhasar Alfred Russel Wallace ingkang kaping sapisan paring pamanggih babagan bedanipun 2 mayoritas biomes ingkang wonten ing papan punika.

Nalika level lumah sagara punika mandhap wonten ing jaman es Pleistocene, Bali kaubungaken déning Sumatra kaliyan daratan Asia satemah gadhah fauna Asia ingkang sami. Nanging wonten ing perairan mau damel Lombok kaliyan Kepulauan Sunda alit tetep terasing .

Cathetan suku 

Selat ing Indonésia
Pothil ya iku salah sawijining panganan kang lumrahé kanggo nyamikan. Sakliyane cocok kanggo nyamikan, pothil uga tepak kanggo nedha soto utawa bakso. Panganan iki kawentar saka tlatah . Pothil digawé saka bahan dhasar utama ya iku tela.

Panganan
Jajanan
Inggilipun	: 24.581 kaki
 Inggilipun	: 7592 mèter
 Bawana		: Asia
 Nagara		: Afganistan
 Rentang / tlatah: Asia tengah
 Rentang/Tlatah	: Hindu Kush
 Lintang		: 36.43333
 Bujur		: 71.9
 Wulan saé kanggé minggah	: Juni, Juli, Agustus, September
 Taun kaping satunggal dipunminggahi	: 1960
 Paminggah nomer satunggal	: Toshiaki Sakai, Goro Iwatsubo saking Ekspedisi jepang
 Papan Anggegana ingkang paling cerak	: Peshwar. Pakistan
 Pusat Kutha			: Chitral, Pakistan

Noshaq inggih punika gunung ingkang paling inggil, ingkang dumunung wonten ing Afghanistan. Gunung punika urutan nomer kalih inggilipun, wonten ing Hindukush. Papanipun wonten ing sisih leripun Pakistan, kaliyan gunung ingkang paling inggil wonten ing Kisaran, Tirich Mir. Gunung punika gadhah ruten ingkang sekeca dipunminggahi. Nalika wonten ing wulan Fèbruari 1973 mangsa dingin, èkspèdhisi saking Polen saged minggah wonten ing gunung punika.

Noshaq utawi Nowshak minangka puncak ingkang inggilipun urutan kaping kalih wonten Himdu Kush, sabibaripun Tirich Mir ingkang inggilipun 7.690 mèter. Gunung punika papanipun manggèn wonten ing watesanipun antawisipun Afghanistan kaliyan Pakistan. Sisih lèr kaliyan sisih kilèn gunung punika manggèn wonten ing Afganiskan, lan sisih lèr-wetanipun manggèn wonten ing Pakistan. Noshaq minangka gunung ingkang paling inggil wonten ing Afganistan, papanipunmanggen ownten ing garis Durand minangka pratandha watesanipun Pakistan. Akses ingkang paling gampil tumuju dhateng Gunung Noshaq inggih punika liwat Chitral.

Paminggahan 
Paminggahan ingkang kaping pisan punika nalika taun 1960 déning Toshiaki Sakai kaliyan Goro Iwatsubo, anggota saking èkspèdhisi Jepang. Paminggahan gunung punika liwat sisih wétan kidulipun Qadzi Deh Glacier.
Paminggahan nalika mangsa dingin ingkang kapisan nalika taun 1973 déning Andrej Zawada kaliyan Tadeusz Piotrowskin, anggota èkspèdhisi Polen liwat sisih lèr. Paminggahan kasebat saged dumugi puncak 7.000 mèter. Utawi 22.966 kaki
Paminggahan déning warga Afghanistan nalika wulan Juli taun 2009. Kalih anggota saking sekawan warga Afghanistan saking Koridor Wakhan saged dumugi uncak nalika tanggal 19 Juli.

Cathetan suku 

Gunung
Ulysses S. Grant lair minangka Hiram Ulysses Grant () ya iku jenderal Amérika lan Présidhèn Amérika Sarékat (1869–1877) angka 18. Panjenengané njabat présidhèn sasuwené rong mangsa kalungguhan katurut-turut ing antarané taun 1869 tekan 1877.

Ulysess Grant ya iku pahlawan militèr nalika panjenengané kapilih dadi présidhèn. ing taun 1864, panjenengané diangkat dadi Jenderal paling dhuwur déning Présidhèn Abraham Lincoln ing Perang Saudara Amérika. Ing taun 1865 panjenengané nampa panyerahan Jenderal Robert Lee, panglima praja-praja kidul Amérika sing ngraman, sing nandakaké rampungé Perang Sedulur. Panjenengane dianggep sing bisa menangaké perang iki, minangka panglima prajurit Federal sing ngalahaké prajurit Konfederasi.

Mangsa cilik 
Ulysses Grant lair kanthi jeneng Hiram Ulysses Grant tanggal 27 April 1822. Bapaké salah sijing tukang kulit.

Ing umur 17 taun panjenengané lumebu sekolah militèr West Point. Panjenengane lulus saka sekolahé nalika umur 21 taun ing taun 1843. Panjenengane dadi wadya sasuwéné kira-kira 10 taun lan ninggal kauripan wadya kanggo makarya ing toko kulit panggonané bapaké ing praja Illinois.

Karir 
Ing taun 1862 munggah pangkat dadi Brigadir Jenderal, banjur Mayor Jenderal, lan akhire diangkat déning Présidhèn Abraham Lincoln dadi Jenderal paling dhuwur ing taun 1864. Jenderal Grant ya iku pahlawan Perang Sedulur Amérika.

Mangsa kapresidhènan 
Ing taun 1869, nalika Ulysses Grant kapilih dadi présidhèn, rakyat Amérika ngarepake kekisruhan sing terus waé kadadéan mandhek sawisé Perang Sedulur. Nanging Présidhèn Ulysses Grant ora mènèhi semangat utawa perbaikan.

Réferènsi 

 Buku Présidhèn-Présidhèn Amérika Sarékat, diterbitake déning Dinas Penerangan lan Kebudayaan Amérika Sarékat, Jakarta (2003)

Deleng uga 

Présidhèn Amérika Sarékat
Tokoh militèr Amérika Sarékat
Lair 1822
Rempèyèk kacang inggih punika salah satunggaling jinis nyamikan ingkang dipundamel saking campuran glepung ingkang dipundamel ajer lajeng dipuncampur kaliyan kacang. Pèyèk utawi saged dipunsebat rempèyèk punika sampun dados cemilan ingkang kathah dipunremeni déning masarakat wiyar. Pèyèk kacang punika éca dipundhahar minangka gantosipun krupuk utawi dipungadho kémawon, utawi saged ugi dipundadosaken lawuh dhahar, dipunjumbuhaken kaliyan menu rempèyèkipun.

Bahan-bahanipun 
Bahan-bahan ingkang dipunbetahaken kanggé damel pèyèk kacang punika inggih kados makaten:
 75 gram kacang tholo dipuniris dados kalih pérangan
 100 gram glepung sagu
 150 gram glepung beras
 1 tigan dipunpendhet kuningipun kémawon
 250 ml santen saking 1/4 wutir kambil
 1/2 céndhok tèh sarem
 5 wutir miri
 5 lembar ron jeruk, dipunbucal balungipun lajeng dipuniris alus
 lisah klentik kanggé nggorèng

Déné bahan-bahan ingkang dipunbetahaken kanggé damel bumbunipun inggih kados makaten:
 4 wutir brambang
 3 wiji bawang putih
 2 wiji lombok kriting abrit
 2 céndhok tèh ketumbar
 3 cm kencur
 1 cm kunir dipunbakar rumiyin sadèrèngipun dipunuleg

Caranipun Damel 
Caranipun damel pèyèk kacang punika inggih prasaja sanget, ingkang badhé dipunandharaken kados makaten:
 Miri, tumbar, bawang putih, kencur, saha sarem dipunuleg ngantos alus
 Salajengipun saged dipuncampur, bumbu alus kaliyan glepung beras, glepung sagu, santen, tigan, saha ron jeruk. Lajeng sadaya bahan kala wau dipunudhag ngantos rata sadaya
 Manawi sampun pas adonanipun lan sampun rata, saged dipunlebetaken kacang tholonipun, lajeng dipunudhag malih ngantos rata sadaya
 Ing nginggil kompor, saged dipunpanasi lisah klentik ing waja ingkang sampun dipunsamektakaken. Manawi sampun panas lisahipun, lajeng adonan pèyèk kacang saged dipunwujud sakedhik-sakedhik kanthi ngecuraken adonan ing pérangan pinggir waja rumiyin. Adonan samangké badhé langkung wiyar piyambak lan badhé mandhap ing pérangan tengah lisah piyambak
 Gorèng sadaya adonan pèyèk kacang ngantos garing lan wernanipun sampun malih dados jené radi emas. Manawi sampun mateng, pèyèk kacang saged dipunangkat lan dipuntus rumiyin supaya lisahipun boten nèmplèk ing asiling gorèngan kekathahen. Simpen pèyèk kacang ingkang sampun mateng wonten ing toplès supaya boten mlempem, lan pèyèk kacang sampun samekta dipunsajèkaken. Asilipun kirang langkung setengah kilogram manawi ndhèrèk komposisi utawi takeran punika.

Cathetan suku 

Panganan
Jajanan
Universitas Muhammadiyah Semarang ya iku siji perguruan tinggi swasta ing Semarang. Ing wiwitane , Universitas Muhammadiyah Semarang (UNIMUS) ya iku Perguruan Tinggi Keséhatan Muhammadiyah Semarang (PTKMS) kang sampun diadhekaké wiwit taun 1982, kapérang saka 3 akademi ya iku : Akademi Keperawatan, Akademi Gizi lan Akademi Analis Keséhatan. Kanthi tujuan kanggo ngembangaké Amal Usaha Muhammadiyah, diwiwiti ngrintis pangadhékan Universitas Muhammadiyah Semarang.

Program Studi 
 S1 Keséhatan Masarakat
 S1 Pendidikan Basa Inggris
 S1 Pendidikan Matematika
 S1 Pendidikan Dhokter
 S1 Teknologi Pangan
 S1 Ilmu Keperawatan
 S1 Ilmu Gizi
 S1 Sastra Inggris
 S1 Akuntansi
 S1 Statistika
 S1 Manajemen
 S1 Teknik Mesin
 S1 Teknik Elektro
 D4 Analis Keséhatan
 D3 Basa Inggris
 D3 Teknik Mesin
 D3 Akuntansi
 D3 Kebidanan
 D3 Analis Keséhatan
 D3 Keperawatan
 D3 Gizi
 Profesi Ners

Pranala njaba 
 Situs web resmi Universitas Muhammadiyah Semarang

Delenga Uga 
Pratélan Perguruan Tinggi Swasta Ing Jawa Tengah

Perguruan tinggi Muhammadiyah
Pawiyatan luhur ing Jawa Tengah
Sekolah Tinggi Elektronika dan Komputer utawa luwih di kenal kanthi jeneng STEKOM ya iku salah sawijining perguruan tinggi swasta kang ana ing Kota Semarang Provinsi Jawa Tengah. Mbiyen dikenal kanthi jeneng  AKADEMI PAT.

Program studi 
 S1 - Sistem Komputer
 S1 - Désain Grafis
 D4 - Komputerisasi Akuntansi
 D4 - Manajemen Informatika
 D3 - Komputer Grafis
 D3 - Komputerisasi Akuntansi
 D3 - Teknik Komputer
 D3 - Teknik Elektronika

Pranala njaba 
 Situs resmi STEKOM
 Blog Stekom Community 
 Stekom Semarang Majapahit
 Forum Stekom 
 Fans Page

Pawiyatan luhur swasta ing Jawa Tengah
Rutherford Birchard Hayes () ya iku pulitikus Amérika, pengacara, pimpinan militèr, lan Présidhèn Amérika Sarékat (1877–1881) angka 19 (1877 – 1881).

Mangsa cilik lan karir 
Hayes dilairaké ing tanggal 4 Oktober 1822. Bapaké salah sijining wong tani lan tilar donya sadurungé penjenengané dilairaké.

Rutherford Hayes lulus sekolah kukume ing Universitas Harvard nalika umuré 23 taun. Sawisé lulus panjenengané nglakokaké praktèk kukum sasuwéné pirang-pirang taun tekan Perang Sedulur Amérika pecah. Panjenengané banjur nggabung karo dinas Angkatan Darat Amérika lan pangkaté munggah tekan Mayor Jenderal brevet, sing artiné sanadyan pangkaté Mayor Jenderal gajiné pada karo Brigadir Jenderal.

Réferènsi 

 Buku Présidhèn-Présidhèn Amérika Sarékat, diterbitaké déning Dinas Penerangan lan Kebudayaan Amérika Sarékat, Jakarta (2003)

 

Présidhèn Amérika Sarékat
Tokoh militèr Amérika Sarékat
Gubernur Ohio
Lair 1822
Trichinella spiralis disebat uga karo Cacing Otot ya iku Kewan saka anggota Avertebrata kang kagolong ning filum Nematoda. Cacing iki nyebabkaké lelara trichinosis ning Manungsa, babi, utawa
tikus. Parasit iki lumebu ning awaké manungsa liwat daging babi kang dimasaké kurang mateng. Ning sajeroning usus manungsa, larva dadi cacing. Cacing iki obah nyedhaki otot liwat pembuluh limfa utawa getih lan salanjuté dadi cacing diwasa. Kanggo nyegah infeksi déning cacing iki, daging kuduné dimasak nganti mateng supaya cacing sing isih enom iku mati.

Rujukan 

Hewan
Avertebrata
Nematoda
Heterotrof
Biologi
Cacing
Parasit
Heterodera radicicola yaiku kéwan saka anggota Avertebrata kang kagolong ning filum Nematoda.
Cacing iki urip ning oyoté tetuwuhan lan bisa nyebabkaké abuh ning oyoté tuwuhan iku.

Rujukan 

Sato kéwan
Avertebrata
Nematoda
Heterotrof
Biologi
Cacing
Parasit
Peksi alap-alap inggih punika salah sawijining jinis manuk pamangsa saking famili Falconidae. Benten kaliyan Garudha, alap-alap suwiwinipun langkung alit lan kados eri, cucukipun langkung cendhak ugi mlengkung.

Jinising Alap-alap 
 Alap-alap Capung (Microhierax fringillarius),inggih punika manuk ingkang gadhah cucuk, kagolong kéwan berdarah panas, saha tumuwuh biak kanthi cara ngendhog. Alap-alap punika minangka manuk ingkang kalebet kéwan karnivora ingkang paling alit sadonya. Alap-alap capung saged pinanggih wonten ing kawasan Asia Tenggara. Ukuranipun rata-rata  15 cm kanthi bobot 35 gram.
 Alap-alap Kawah (Falco peregrinus), manuk paling rikat ing donya. Wonten ing basa Inggris inggih punika salah satunggaling spésies alap-alap ingkang ukuranipun kagolong ageng, kanthi dawa antawisipun 50 cm. Manuk punika gadhah wulu cemeng, klawu saha biru, cucukipun kuning ageng kanthi pucuk cemeng lancip sarta buntutipun cekek. Dada saha wetengipun awerni pethak kanthi garis-garis cemeng. Manuk babonipun sami, nanging ukuranipun langkung ageng manawi kabandhingaken kaliyan ingkang kakung.

Mangsa utama alap-alap kawah inggih punika manéka jinis manuk ingkang ukuranipun langkung alit, kados ta dara, nuri, jalak saha ayam. Manuka-manuk punika dipunburu nalika taksih miber ing akasa. Alap-alap punika ugi mangsa kéwan-kéwan sanèsipun, kados ta kelinci, lawa, gegremet, kadal sarta iwak.
Alap-alap kawah dipunmangertosi bilih salah satunggaling makluk ingkang paling rikat ing donya. Nalika miber mburu mangsanipun, manuk punika saged dumugi kecepatan 320 km/jam.

 Alap-alap Macan (Falco severus), ukuranipun alit, antawis 25 cm. Werninipun abrit saha cemeng, sayapipun dawa. Sirah saha awak pérangan nginggil klawu kanthi corak kebiruan. Awak pérangan ngandhap coklat. Dagu kuning kebo. Nalika taksih enem, dhadha abrit kanthi coretan cemeng. Iris coklat, cucuk klawu, sera kuning, suthang saha sikil kuning. Gerakan langkung lincah kabandhing Alap-alap sapi. Miberipun rikat nalika mburu mangsa kados ta gegremet wonten ing nginggil wit-witan. Langkung Asring lèrèn ing wit-witan tinimbang ing watu cadas. Papanipun wonten ing wit-witan ageng. Tiganipun awerni krem, bintik ijo saha coklat, cacahipun sekawan (4) butir.
 Alap-alap Sapi (Falco moluccensis), inggih punika spésies manuk saking kulawarga Falconidae, saking génus Falco. Manuk punika minangka jinis manuk ingkang mangsanipun gegremet alit, kados ta, lawa, manuk, kadal, gegremet ingkang habitatipun wonten ing daerah kabuka, kados ta kebon, tegalan, sisih alas, utawi kutha.

Cathetan suku 

Sato kéwan
Manuk
Artikel mawa basa krama
Blekok sawah (Ardeola speciosa) inggih punika jinis manuk saking "famili Ardeidae". Mangsa ingkang utami inggih punika iwak, yuyu. Manuk iki wus sumebar ing Asia Tenggara.

Ciri-ciri 

Blekok sawah gadhah awak ingkang ukuranipun alit antawis 45 cm. Manawi sampun saged tumangkar, sirah, dhadha kuning tuwa. Gegeripun cemeng. Awak pérangan nginggil sanèsipun coklat coret-coret. Awak pérangan ngandhap pethak. Nalika miber sayapipun katingal kontras sanget kaliyan gigiripun ingkang cemeng. Nalika taksih eném, coklat coret-coret. Iris kuning, cucuk kuning, pucuk cucuk cemeng, sukunipun semu ijo. Gesangipun piyambakan utawi wonten ingkang kelompok ingkang kasebar. Nalika jumeneng kanthi posisi andhap, sirahipun dipuntarik, nunggu mangsanipun. Saben sonten miber tumuju ing papan dunungipun. Sarangipun wonten ing kelompok kaliyan manuk sanèsipun. Sarangipun saking pang wit-witan.

Panyebaran 
 Ujung Malaysia, Indocina, Sunda besar.
 Sumatera, Kalimantan, Jawa, Bali, Sulawesi.

Reproduksi 
Cacaihpun tigan blekok antawis 2-3 butir, awerni biru-kehijauan. Mangsa kawin manuk punika nalika wulan Dhésèmber dumugi Mèi ing Jawa Timur, déné ing Jawa Barat nalika wulan antawis Januari dumugi Agustus.

Éwadéné manuk punika asring kapanggih saha kanthi cacahé ingkang kathah, nanging boten nutup kamungkinan bilih jinis punika badhé tinemu cures. Panyebabipun saged amargi jalaran ingkang langsung punapa déné boten langsung. Wontenipun perburuan alasan ingkang boten ngetang wekdal, cacah, saha papan, tamtu kémawon badhé dados ancaman ingkang ageng.Panyebab sanèsipun kados ta bahan-bahan kimia wonten ing sawah-sawah. Migunakaken pestisida umpaminipun, saged paring dampak ingkang awon kanthi boten langsung dhumateng reproduksi manuk mliginipun blekok sawah.

Babagan punika tamtu boten luput saking manéka jinis manuk ingkang sapunika sampun kirang cacahipun, déné wonten ingkang meh cures, saéngga sampun rekaos anggénipu manggihaken wojten ing alam punika. Pesthi wonten ugi kedah nindakaken program saperlu nglindhungi habita manuk, mliginipun kedah njagi lingkungan, saéngga saged nylametaken saha nglestantunaken manéka jinis manuk, mliginipun ingkang wonten ing sawah, kados ta manuk blekok punika.

Cathetan suku 

Sato kéwan
Manuk
Manuk manyar inggih punika jinis manuk ingkang nedha jinis wiji utawi kalebet jinis "granivora", ingkang remen habitat kados ta pinggiran wana, rawa, saha sawah.

Mangsa kawinipun dipunwiwiti nalika wulan April dumugi Oktober. Setunggal lanang saged ngawini langkung saking satunggal babon. 
Wonten ing Indonesia, dipunkenal manéka jinis manyar kalebet ing marga Ploceus anggota suku Ploceidae. Wonten sekawan jinis manyar ing Asia Tenggara saha tiga antawisipun saged katemokaken wonten ing Indonesia, inggih punika tempua (Ploceus philippinus), manyar jambul (Ploceus manyar), sarta manyar emas (Ploceus hypoxanthus).
Sarang manyar bentukipun unik. Sarangipun kalebet salah satunggaling sarang ingkang paling rumit, wonten ing basa Inggris dipunsebut "weaver bird" ateges manuk penganyam. Manéka jinis sarang wonten ingkang dipunjangkepi kanthi "pintu tipuan" kanggé ngapusi pemangsanipun. Lawang mau katingal jelas déning pemangsa, déné lawang ingkang asli kasimpen. Pemangsa ingkang nyobi mlebet saking "pintu tipuan" bakal manggihaken margi buntu, boten kahubung kaliyan papan ingkang nyimpen tigan.

Sato kéwan
Manuk
Samaweda (Sanskerta: सामवेद, sāmaveda, saking urat tembung sāman "wirama" + weda "kawruh") inggih punika kempalan mantra-mantra ingkang dipunparingi tanda wirama. Samaweda minangka pérangan saking Catur Weda ingkang dipunsebat ugi "Kidung Weda Suci". Samaweda ngemot 1875 mantram, déné 1800 mantram minangka pangulangan saking Rgveda saha 75 mantram sanèsipun panci kasusun wonten ing sastra punika.

Hindhu
Caturwéda
Yayurweda (Sansekerta: यजुर्वेदः yajurveda) saking urat tembung yajus "pangorbanan", Weda "kawruh", inggih punika salah satunggaling pérangan saking Kitab Suci Weda. Ingkang ngandhut sastra suci ingkang mliginipun babagan ritual saha kurban suci. 
Yajur Weda minangka kempalan saking "yajusa" ingkang kasusun gadhah ancas kanggé njagi kawigatosan saking "Adhwara" saha saking para pendheta ingkang nglakokaken "Adhwara" ingkang dipunwastani "Adhwaryu". "Yaska" merang tembung Adhwara minangka:

"Adhwara inggih punika namaning yajna. Tembung urat dhwara ateges kejem. Ing pundi adhwara punika minangka sadaya kakejeman punika dipunlarang"

Cathetan suku 

Hindhu
Caturwéda